**הגישה ההיררכית לטבע במערב** (להוסיף כפרק נוסף לפני האפילוג)

יחסם של בני האדם במערב לבעלי החיים בטבע, הוא אחד הביטויים לכך שהאדם המערבי תופש עצמו נפרד מהטבע ונעלה על שאר היצורים. לאנתרופוצנטריות המערבית שורשים במורשת המקראית וההלניסטית. מקורות אלו קיבלו ביטוי מוקצן ביותר בכתביהם של תיאולוגים ומלומדים נוצרים בימי הביניים ובעת החדשה המוקדמת[[1]](#footnote-1) ובכך נהיו לתשתית תרבותית במערב.

היסוד המקראי מציג היררכיה קיימת ובולטת בתחומים רבים של הבריאה. בראש הסולם ההיררכי נמצא האל העליון – האל המקראי נפרד ועליון מכל האלים ודורש יחס בלעדי. "*לֹא-יִהְיֶה לְךָ אֱלֹהִים אֲחֵרִים עַל-פָּנָי*".[[2]](#footnote-2) *"לֹא-תִשְׁתַּחֲוֶה לָהֶם וְלֹא תָעָבְדֵם כִּי אָנֹכִי יְהוָה אֱלֹהֶיך*".[[3]](#footnote-3) כיוון שכל היבט של העולם יכול להפוך לאליל,[[4]](#footnote-4)מצווה האל"*לֹא-תַעֲשֶׂה לְךָ פֶסֶל וְכָל-תְּמוּנָה אֲשֶׁר בַּשָּׁמַיִם מִמַּעַל וַאֲשֶׁר בָּאָרֶץ מִתָּחַת וַאֲשֶׁר בַּמַּיִם מִתַּחַת לָאָרֶץ ."*[[5]](#footnote-5)

השני במדרג ההיררכי הוא האדם, נזר הבריאה: [[6]](#footnote-6) "*וּבֶן-אָדָם כִּי תִפְקְדֶנּוּ. וַתְּחַסְּרֵהוּ מְּעַט מֵאֱלֹהִים... תַּמְשִׁילֵהוּ בְּמַעֲשֵׂי יָדֶיךָ כֹּל שַׁתָּה תַחַת-רַגְלָיו. צֹנֶה וַאֲלָפִים כֻּלָּם וְגַם בַּהֲמוֹת שָׂדָי. צִפּוֹר שָׁמַיִם וּדְגֵי הַיָּם*".[[7]](#footnote-7)  *"אֲנִי-אָמַרְתִּי אֱלֹהִים אַתֶּם וּבְנֵי עֶלְיוֹן כֻּלְּכֶם*".[[8]](#footnote-8) המסורת המערבית, המבוססת על הקוסמולוגיה המקראית, רואה את האדם כיצור המושלם ביותר ועליון על כל היצורים. בהמשך המדרג מתקיימת בחירה בין בני האדם, בין העם ליתר העמים, ובין יחידים נבחרי האל.

רעיון העם הנבחר מופיע במקרא פעמים רבות. "*לְהַשְׁקוֹת עַמִּי בְחִירִי*".[[9]](#footnote-9) "*מִכָּל הָעַמִּים חָשַׁק יְהוָה בָּכֶם וַיִּבְחַר בָּכֶם"*.[[10]](#footnote-10) "*כִּי לֹא יִטֹּשׁ יְהוָה אֶת עַמּו*ֹ".[[11]](#footnote-11)  "*אֲנַחְנוּ עַמּוֹ וְצֹאן מַרְעִיתוֹ*".[[12]](#footnote-12) עם ישראל מוצג במקרא כקהילה נבחרת, נפרדת ומיוחדת במהות. נרטיב "העם הנבחר", היה לנרטיב דומיננטי בקהילה היהודית לדורותיה.[[13]](#footnote-13) לדוגמה, ספר הכוזרי לרבי יהודה הלוי, נכתב כולו מתוך נרטיב זה. מתוך רצון לחזק את האמונה בלב כל יחיד באומה, מציג הלוי את האומה בייחודה בשל היותה עם סגולה, עם קדוש לה'. "*ואוכיח לך גדולת העם הזה, ודי לי בעדות שהעידה התורה כי אותם בחר האלוה לו לעם ולאומה מבין כל אומות העולם...*" [[14]](#footnote-14) לגרסתו, ישראל נושאים את "זרע הסגולה" המייחד אותם ביחס לכל האחרים.

רעיון הנבחרות במקרא מופיע גם ברמה של שבטים וקבוצות.האל מבדיל בין שבטי ישראל – בין שבט לוי לשאר השבטים. "*וַאֲנִי הִנֵּה לָקַחְתִּי אֶת הַלְוִיִּם מִתּוֹךְ בְּנֵי יִשְׂרָאֵל*".[[15]](#footnote-15)מתוך שבט לוי הנבחר, בוחר האל את הכוהנים. "*נָשֹׂא אֶת-רֹאשׁ בְּנֵי קְהָת מִתּוֹךְ בְּנֵי לֵוִי לְמִשְׁפְּחֹתָם*".[[16]](#footnote-16) אהרון הכהן, שלזרעו מיוחסים כל הכוהנים בישראל, הוא בנו של עמרם בן קהת וקהת הוא בנו השני של לוי בן יעקב. "*וּפְקֻדַּת אֶלְעָזָר בֶּן-אַהֲרֹן הַכֹּהֵן*".[[17]](#footnote-17)הנבחרוּת מועידה להם"*לַעֲשׂוֹת מְלָאכָה בְּאֹהֶל מוֹעֵד. זֹאת עֲבֹדַת בְּנֵי-קְהָת בְּאֹהֶל מוֹעֵד קֹדֶשׁ הַקֳּדָשִׁים*".[[18]](#footnote-18)

התפישה ההיררכית בין אנשים הופיעה גם בתרבות ההלניסטית על אף שתרבות זו אינה מפרידה את האדם מהטבע. תפישתו ההיררכית של אריסטו ביחס לבעלי חיים מופיעה גם ביחסו של אריסטו לעבדות. על פי גישת התכלית האריסטוטלית, בורא הטבע מינים למען תכליתם ובכך מסדר אריסטו בעלי חיים, גברים ונשים, אדונים ועבדים. "*אמנם הבחין הטבע בין הנקבה והעבד.... שהרי אין הטבע כפי שאנו אומרים, עושה מאומה לבטלה, ורק לאדם בין בעלי החיים כוח הדיבור... כי מיוחד הוא לאדם, לעומת שאר בעלי החיים, שיש לו, ולו לבד, הרגשת הטוב והרע... ובאיזה אופן יש לסדרו, הלא הם קשרי האדנות...*"[[19]](#footnote-19)

אפלטון, לעומת זאת, אינו מתיר קניין עבדים יוונים במדינתו. אמנם גם הוא מציין כי את הברברים אפשר לקנות לעבדים, משום שעבדים הם מטבעם, אך לא את היוונים "הנחותים" בשכלם. "*והרי ישנם, כמדומני, אנשי שרת אחרים שמצד שכלם אינם ראויים יותר שנבחר בהם לשותפים, אולם גופם חזק למדי לכל מיני עמל. והללו שדרכם למכור את כוחם לשימוש... נקראים, כמדומני, שכירים... מסתבר אפוא שגם שכירים ממלאים את המדינה...*"[[20]](#footnote-20)

עבדות, כמו גם הכפפתן של נשים למרותם של גברים, היו בגדר נורמה ביוון העתיקה. אריסטו מאמין כי מותר לשעבד בני אנוש שנמצאו בלתי תבוניים, כפי שמותר לשעבד חיות. בעולם העתיק, במצרים, בסהר הפורה ובאשור, הריגת חיות לצורכי מזון מחוץ למסגרת הפולחנית נחשבה לפשע. לאחר העלאת הקורבן, לחשו לעתים הכמרים דברי התנצלות באוזני החיה או הענישו את הסכין שבו נשחטה. במקרים רבים, החיה שנועדה לקורבן, זכתה לפני כן לטיפול מסור ולמזון בכדי לפצותה על הריגתה.[[21]](#footnote-21) לגרסתם של סינגר,[[22]](#footnote-22) פישר[[23]](#footnote-23) ואחרים, הכפפתן של נשים למרותם של גברים,[[24]](#footnote-24) נגזרה מהתפישה ההיררכית על בעלי חיים ומתהליך ביותם של בעלי החיים. פישר סבורה כי המבנה האנכי-היררכי, המציב את האדון האנושי מעל בעל החיים המשועבד לצרכיו הוא שליבה את אכזריותם של בני האדם והכשיר את הקרקע לעבדות האנושית.[[25]](#footnote-25)

בקרב ההיסטוריונים ומומחים לאיכות הסביבה, [[26]](#footnote-26) יש מי שסוברים כי המילים בספר בראשית שבהן מעניק האל לאדם שליטה על בעלי החיים, הן מילים הרות גורל שדנו את התרבות המערבית לנתיב של הרס, שנמשך אלפיים שנה. המקרא אמנם מקדש בשם שמים את עליונותו של האדם על בעלי החיים, אולם החוקים שבהם הוא אוסר על התעללות גופנית או נפשית בחיות, מחילים על עיקרון זה סייגים מסוימים.[[27]](#footnote-27) התרבות היוונית-הרומית, אשר לה השפעה משמעותית על תרבות המערב, הקימה חיץ בין בני האדם לבין בעלי החיים. יחד עם זאת, עלאף הניצול בעולם היווני-הרומי, בעלי החיים זוהו בתרבות הרומית עם אלוהויות ולעתים האלוהות תוארה בדמות בעלי חיים –זאת, בשונה מהתרבות המונותיאיסטית שעיצבה את המערב.[[28]](#footnote-28)

בברית החדשה, כמעט שלא מוזכרים יחסי האדם ושאר היצורים החיים, אך לברית הישנה קיימת השפעה משמעותית על העולם הנוצרי, בדבר ההיררכיה בין היצורים החיים. הנצרות הטמיעה אל תוכה את העמדות שרווחו בתרבות היוונית והמקראית בדבר עליונותו של האדם על שאר בעלי החיים אך ללא הסייגים שהיו קיימים בחוקים העבריים. נראה כי היחס ההיררכי והאדנותי לבעלי החיים, על מקורותיו ההלניסטיים והמקראיים – שיאו בנצרות.

לגרסת אוגוסטינוס, בעלי החיים הם משוללי נפש רציונאלית ומותר להתעלם מסבלם. אוגוסטינוס קובע כי הדיבר השישי "לא תרצח" לא חל על יצורים משוללי תבונה, הם אינם חברים בקהילת היצורים התבוניים ועל כן רואה לנכון בורא העולם להקדיש את חייהם ומותם לצרכינו.

" *When we read `You shall not kill` we assume that this does not refer to bushes, which have no feelings nor to irrational creatures, flying, swimming, walking…It is by a just arrangement of the Creator that their life and death is subordinated to our needs…*"[[29]](#footnote-29)  *shallי תבונה, הם אינם חברים בקהילת היצורים התבוניים ועל כן ראה לנכון בורא העולם להקדיש את חייהם ומותם לצאכינו.י*

ספרות ההטפה הנוצרית מציגה לעתים קרובות בעלי חיים ובעיקר כלבים כאמצעי לעונשי שמים או כשליחי השטן.[[30]](#footnote-30) התפישה הנוצרית המקובלת בימי הביניים התייחסה לבעלי החיים בזלזול, מפני שאין להם נפש. השקפה זו שלטה עד לראשית העת החדשה באירופה הנוצרית והיא הסתמכה בפירוש על כתבי הקודש. ההוויה האנושית במערב הוגדרה במושגים של העדר תכונות חייתיות או התנהגות חייתית.[[31]](#footnote-31) חיות נחשבות לאימפולסיביות ונשלטות בידי אינסטינקטים בלתי תבוניים, ולכן הנוצרי המושלם מחויב לשלוט בעצמו בעזרת התבונה והניסיון. חיות נוטות לפרוק את תאוותן המינית, ולכן הנוצרים חייבים להתנזר, כך גם לגבי אכילה ועוד. האדם, העליון בהיררכיה, ניחן ברצון חופשי ועל כן, מטיפה המסורת הנוצרית, הוא צריך ויכול להתגבר בהצלחה על עצמו ועל טבעו.

**ביבליוגרפיה**

אפלטון. (1999). "פוליטאה ב". בתוך: *כתבי אפלטון.* כרך שני. תרגם מיוונית: ליבס, י.ג. ירושלים ותל-אביב: הוצאת שוקן.

אריסטו. (תשנ"ז). *פוליטיקה א'.* ירושלים: הוצאת הספרים ע"ש י.ל. מאגנס, האוניברסיטה העברית.

בארת, ק. (2004). *יסודות הדוגמטיקה הנוצרית.* תרגום מגרמנית: הכהן, ר. תל אביב : רסלינג.

גרץ, נ. (1995). *שבויה בחלומה*. תל-אביב: הוצאת עם עובד.

גרשט, ר. (2007). "אלים ובעלי חיים באמנות ובאמונה הרומית". בתוך: ארבל, ב. טרקל, י. מנשה, ס. (עורכים). *בני אדם וחיות אחרות באספקלריה היסטורית*. ירושלים : הוצאת כרמל .

הלוי, י. (1994). *ספר הכוזרי*. תרגום : אבן שמואל, י. תל אביב: הוצאת דביר.

כשר, א. (2004). *יהדות ואלילות*. אוניברסיטה משודרת. משרד הבטחון- ההוצאה לאור.

מיל, ג. ס. (2009). *שעבוד האשה.* תל-אביב : הוצאת רסלינג.

מנשה, ס. (2007). "אלימות כלפי חיות במערב הנוצרי בימי הביניים". בתוך: ארבל, ב. טרקל, י. מנשה, ס. (עורכים). *בני אדם וחיות אחרות באספקלריה היסטורית*. ירושלים: הוצאת כרמל .

סינגר, פ. (1998). *שחרור בעלי–החיים.* הוצאת אור עם.

סרפל, ג'. (2007). "טלייו של אלוהים: קיצור תולדות היחס לבעלי חיים והאמונות לגביהם במערב". בתוך: ארבל,

ב. טרקל, י. מנשה, ס. (עורכים). *בני אדם וחיות אחרות באספקלריה היסטורית*. ירושלים: הוצאת כרמל.

פאטרסון, צ'. (2006). *כל יום הוא טרבלינקה*. פרדס הוצאה לאור.

Augustine, St. (2003). *City of God*. Penguin Classics. N.Y.

Fisher, E. (1979). *Woman's Creation: Sexual Evolution and the Shaping of Society*. New York: Doubleday.

Salisbury, J, E. (1994). *The Beast Within*. Routledge: N.Y. and London.

1. סרפל 2007, 16-15. [↑](#footnote-ref-1)
2. שמות, פרק כ', ב. [↑](#footnote-ref-2)
3. שמות, פרק כ', ד. [↑](#footnote-ref-3)
4. כשר 2004, 33. [↑](#footnote-ref-4)
5. שמות, פרק כ', ג. [↑](#footnote-ref-5)
6. הנצרות אימצה את הקוסמולוגיה המקראית ועמה את הדרוג ההיררכי בין האל, בני האדם ושאר היצורים. אך על פי המיתוס הנוצרי ישנה היררכיה נוספת. בין האל לבני האדם מצויים המלאכים כפי שכתוב בקרדו של ניקיאה-קונסטינופול, אלוהים ברא את "הנראה" ואת "הבלתי נראה" - "Visibilia et unvisibilia" (בארת 2004, 85). [↑](#footnote-ref-6)
7. תהלים, מזמור ח', ו-ט. [↑](#footnote-ref-7)
8. תהלים, מזמור פ"ב, ו. [↑](#footnote-ref-8)
9. ישעיה, פרק מ"ג, כ. [↑](#footnote-ref-9)
10. דברים, פרק ז', ז. [↑](#footnote-ref-10)
11. שמואל א, פרק י"ב, ב. [↑](#footnote-ref-11)
12. תהלים, מזמור ק', ג. [↑](#footnote-ref-12)
13. גרץ 1995, 67. [↑](#footnote-ref-13)
14. הלוי 1994, ל"א. [↑](#footnote-ref-14)
15. במדבר, פרק ג', יב. [↑](#footnote-ref-15)
16. במדבר, פרק ד', ב. [↑](#footnote-ref-16)
17. במדבר, פרק ד', טז. [↑](#footnote-ref-17)
18. במדבר, פרק ד', ג-ד. [↑](#footnote-ref-18)
19. אריסטו תשנ"ז, 18-8. [↑](#footnote-ref-19)
20. אפלטון 1999, 220. [↑](#footnote-ref-20)
21. . סרפל 2007, 30-29. [↑](#footnote-ref-21)
22. . סינגר 1998, 36-33. [↑](#footnote-ref-22)
23. Fisher 1979, 190-192.  [↑](#footnote-ref-23)
24. מיל 2009, 90. [↑](#footnote-ref-24)
25. Fisher 1979, 197. [↑](#footnote-ref-25)
26. פאטרסון 2006, 29. [↑](#footnote-ref-26)
27. המסורת היהודית, העומדת בסימנה של חמלה כלפי בעלי החיים, יונקת מן התורה האוסרת להעביד חיות בשבת, דורשת להקצות שטחי מרעה לבהמות הרתומות למחרשה ועוד. *"שׁוֹחֵט הַשּׁוֹר מַכֵּה-אִישׁ זוֹבֵחַ הַשֶּׂה עֹרֵף כֶּלֶב... גַּם-הֵמָּה בָּחֲרוּ בְּדַרְכֵיהֶם וּבְשִׁקּוּצֵיהֶם נַפְשָׁם חָפֵצָה*".ישעיהו, פרק ס"ו, ג. [↑](#footnote-ref-27)
28. גרשט 2007, 98-79.

    [↑](#footnote-ref-28)
29. Augustine 2003, Book 1, ch 20, pp 31-32. [↑](#footnote-ref-29)
30. מנשה 2007, 218-201. [↑](#footnote-ref-30)
31. Salisbury 1994**,**167. [↑](#footnote-ref-31)